དེ་ལྟར་ན་དགེ་རྒན་ཚོ་དང༌།དེ་བཞིན་ཕ་མ་སྤུན་མཆེད་ཚང་མས་ཕྲུ་གུའི་བསམ་བློའི་ནང་ང་ལ་བྱམས་པོ་བྱེད་མཁན་ཡོད་བསམ་པ་དང༌།ང་ལ་ག་དུས་ཡིན་ཡང་ལྟ་རྟོག་བྱེད་མཁན་ཡོད་བསམ་པའི་བློ་སྐྱེས་ཐུབ་པའི་སྐྱོང་མཁས་བྱས་ན།ཕྲུ་གུ་ཚོ་སློབ་སྦྱོང་ཡག་པོ།གཟུགས་པོ་འཚར་ལོངས་བཟང་བ།བསླབ་བྱ་རྣམས་སེམས་ནང་ཟུག་པ་བཅས་ཡོང་གི་རེད།ཕྲུ་གུ་དེ་ཕྱིན་ཆད་མི་རྒན་ཆགས་སྐབས་རང་ཉིད་ཆུང་དུས་མི་གཞན་གྱི་བྱམས་བརྩེའི་ཐོག་ནས་བསྐྱངས་པའི་ཚོར་སྣང་ཤུགས་ཆེན་པོ་ཡོད་པའི་དབང་གིས་མི་གཞན་དག་དཀའ་ངལ་ཅན་ཞིག་མཐོང་ན་ལམ་སང་དེར་སེམས་ཁུར་དང་ཤ་ཚ་བྱེད་སེམས་བསྐྱེད་ཡོང་གི་རེད།